1400

Die jaar 1400 was 'n gewone jaar wat volgens die Gregoriaanse kalender op 'n Woensdag begin het. Dit was die 100ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Volgens die Juliaanse kalender was dit 'n skrikkeljaar wat op 'n Donderdag begin het.
Gebeure

Januarie tot Junie

* Januarie – Koning Hendrik IV onderdruk die Epifanie Rebellie. Die graafte van Kent, Huntingdon en Salisbury en die Baron le Despencer word tereggestel vir hul poging om Hendrik IV te vermoor en om Richard II as koning van Engeland in die amp te herstel.
* 14 Februarie – Richard II sterf aan onbekende oorsake in die Pontefract-kasteel, vermoedelik van honger. Dit is na alle waarskynlikheid koning Hendrik IV wat hiervoor verantwoordelik is om sodoende verdere opstande te voorkom.
Julie tot Desember

* Augustus – Die vorste van die Duitse state besluit om Wenceslaus as Heilige Romeinse Keiser te ontroon a.g.v sy swak leierskap en geestelike siektes.
* 21 Augustus – Rupert, Paltsgraaf van die Ryn, word verkies as die nuwe keiser van die Heilige Romeinse Ryk.
* 16 September – Owen Glendower word deur sy volgelinge as prins van Wallis geproklameer. Hy begin dadelik om die Engelse vestings in die noord-ooste van Wallis aan te val.
* Desember – Manuel II Palaiologos word die eerste en die laaste Bisantynse keiser om Engeland te besoek.
Ongedateerd

* Frederik, Hertog van Brunswick-Lüneburg word 'n mededinger van die Heilige Romeinse Keiser, Wenceslaus, maar word kort daarna vermoor.
* Timur verslaan beide die Ottomaanse Ryk en die Mamluk Sultanaat van Egipte en verower die stad Damaskus in die hedendaagse Sirië. Baie van die stad se inwoners is kort daarna deur die troepe van Timur uitgemoor.
* Hanachi volg Min op as koning van Hokuzan (vandag die noorde van Okinawa, Japan).
* Walagye (nou die suidelike dele van Roemenië) bied weerstand teen 'n Ottomaanse inval.
* Europa het na beraming 52 miljoen inwoners.
* Die koninkryk van Kongo word gestig.
* Timur verslaan die Ryk van Kara Koyunlu in die hedendaagse Armenië en die Jalayirid-dinastie in die hedendaagse Irak. Die leiers van die Kara Koyunlu, Qara Yusuf en Jalayirid-dinastie, Sultan Ahmad vlug en skuil by die sultan van die Ottomaanse Ryk, Sultan Bajezid I.
* Skotland bied weerstand teen 'n Engelse inval gelei deur Henry "Hotspur" Percy.
* In die hedendaagse Korea abdikeer koning Jeongjong van Joseon in vrees op 'n aanval van sy jonger broer, Taejong. Taejong word gevolglik koning.
* Prins Parameswara vestig die Malakka-sultanaat in wat nou die westelike dele van Maleisië en Noord-Sumatra is.
* Die vyf-jaar oue Trần An word gedwing om as heerser van Dai Viet (nou Viëtnam) te abdikeer in guns van sy oupa Hồ Quy Ly. Dit was die einde van die Trần-dinastie en die begin van die Hồ-dinastie. Die land se naam het ook gevolglik na Dai Ngu Verander.
* Die bouwerk aan die Katedraal van Lincoln in Engeland word voltooi.
Geboortes

* 23 Januarie – Prins Johan van Portugal. († 18 Oktober 1442)
* 25 Desember – John Sutton, 1ste Baron Dudley en heer-luitenant van Ierland. († 30 September 1487)
* Datum onbekend
** Jacopo Bellini, Italiaanse skilder in Venesië († 1470)
** Johannes Gutenberg, 'n Duitse uitgewer en uitvinder van die meganiese skuifbare tipe drukpers († 1468).
** James Touchet, 5de Baron Audley. († 1459)
** Luca della Robbia, Florentynse beeldhouer. († 1482)
** Richard Neville, 5de Graaf van Salisbury en Engelse politikus. († 31 Desember 1460)
** Owen Tudor, Walliese howeling en soldaat. († 2 Februarie 1461)
** Rogier van der Weyden, Nederlandse skilder. († 18 Junie 1464)
** Gilles Binchois, Waalse priester en komponis. († 20 September 1460)
** Bartolomeo Facio, Italiaanse humanis en astroloog. († 1457)
** Isabella, Hertogin van Lorraine. († 28 Februarie 1453)
** Abu Abdallah Yaish ibn Ibrahim ibn Yusuf ibn Simak al-Umawi, wiskundige. († 1489)
** George Amiroutzes, Griekse geleerde en filosoof. († 1470)
** Domenico Capranica, Italiaanse teoloog, kardinaal en staatsman. († 1458)
** Jacopo II Appiano, heer van Piombino en Scarlino. († 27 Desember 1441)
** Israel Bruna (ook bekend as Mahari Bruna), Duitse rabbi en Posek. († 1480)
** Andronikos Kallistos, onderwyser in Griekse letterkunde. († 1486)
** Rabbi Solomon ben Simon Duran. († 1467)
** Alonso Tostado (ook bekend as Alonso Fernández de Madrigal), Spaanse teoloog. († 3 September 1455)
** Lukas Watzenrode die Oudste, handerlaar in die Pruisiese stad, Thorn (Toruń), vader van biskop Lukas Watzenrode die Jongste en oupa van die sterrekundige, Nicolaas Copernicus. († 1462)
** Wenceslaus III, Hertog van Oława. († 1423)
Sterftes

* Januarie – Ralph de Lumley, 1ste Baron Lumley (* ca. 1360)
* 5 Januarie
** John Montagu, 3de Graaf van Salisbury en Engelse politikus (tereggestel) (* 1350)
** Thomas Holland, 1ste Hertog van Surrey en Engelse politikus (tereggestel) (* 1374)
* 13 Januarie – Thomas le Despencer, 1ste Graaf van Gloucester en Engelse politikus (tereggestel) (* 1373)
* 16 Januarie – John Holland, 1ste Hertog van Exeter en Engelse politikus (tereggestel) (* 1352)
* Februarie – William Bottlesham, biskop van Llandaff en Rochester.
* 14 Februarie – Richard II, koning van Engeland (* 1367)
* 15 Februarie – Aubrey de Vere, 10de Graaf van Oxford, ridder, konstabel van die Wallingford-kasteel en opsigter van die koninklike woud van Havering in Essex (* ca. 1320)
* 24 Maart – Florens Radewyns, Nederlandse kerkhervormer (* 1350)
* 10 April – Ralf Ergham, biskop van Salisbury vanaf 1375 – 1388 en biskop van Bath en Wells vanaf 1388 – 1400
* 28 April – Baldus de Ubaldis, Italiaanse regter (* 1327)
* 6 Mei – Lodewyk II van Évreux, Graaf van Étampes, seun van Karel van Évreux (* 1336)
* 5 Junie – Frederik, Hertog van Brunswick-Lüneburg en mededingende Heilige Romeinse Keiser (* ca. 1357)
* 17 Junie – Jan z Jenštejna, aartsbiskop van Praag (* 1348)
* 25 Oktober – Geoffrey Chaucer, Engelse digter, skrywer, filosoof en diplomaat (* 1343)
* 9 November – Gerhard von Schwarzburg, biskop van Naumburg en Würzburg.
* Datum onbekend
** Narayana Pandit, Indiese wiskundige (* 1340)
** Bernardino II da Polenta, heer van Ravenna in Italië (* 1389)
** Walter Clopton, Engelse prokureur en hoofregter.
** Archibald, Graaf van Douglas en Wigtown en heer van Douglas, Bothwell en Galloway (* ca. 1328)
** Kamal Khujandi, Persiese digter.
** Katarina van Beiere, Gravin van Gelre en Jülich, oudste dogter van Albert I, Hertog van Beiere (* 1361)
** Pietro Pileo di Prata, Italiaanse biskop en kardinaal (* ca. 1330)
** Henry Yevele, Engelse meester messelaar (* ca. 1320)

Kategorie:14de eeu